**Kőszegpaty község**

**Képviselő-testülete**

**KP/47-14/2019. szám**

**Hozott határozatok:**

69/2019. (XI. 27.) Bursa Hungarica szabályzat

70/2019. (XI. 27.) Orvosi rendelő felújítása

71/2019. (XI. 27.) Béren kívüli juttatások szabályzata

72/2019. (XI. 27.) E.ON árfixálási szerződés elfogadása

73//2019. (XI. 27.) E.ON lámpatestek üzemeltetése szerződés elfogadása

**J E G Y Z Ő K Ö N Y V**

**Készült:** Kőszegpaty község Képviselő-testületének 2019. november 27. napján tartott képviselő-testületi üléséről.

**Az ülés helye:** Faluház Kőszegpaty

**Jelen voltak:** Májerhoffer Attila polgármester

Milos László alpolgármester

Kovács László, Rigó József képviselők (4 fő)

***Igazoltan távol:***

Lada Attila képviselő (1 fő)

***Tanácskozási joggal jelen volt:***

dr. Vaskó János jegyző

(Jelenléti ív csatolva a jegyzőkönyvhöz)

**I. Napirend tárgyalása előtt**

**Májerhoffer Attila** polgármester köszöntötte a megjelenteket. Megállapította, hogy az ülés határozatképes. Javasolta a napirendet az alábbiak szerint elfogadni.

**Napirend:**

1. Bursa Hungarica ösztöndíjpályázat

Előadó: Májerhoffer Attila polgármester

1. Orvosi rendelő felújítása

Előadó: Májerhoffer Attila polgármester

1. Béren kívüli juttatások szabályzata

Előadó: Májerhoffer Attila polgármester

1. Különfélék

A képviselők a javaslattal egyetértettek és a napirendet a fentiek alapján fogadták el.

**1. Napirend tárgyalása**

***Bursa Hungarica ösztöndíjpályázat***

**Előadó:** Májerhoffer Attila polgármester

(Előterjesztés csatolva a jegyzőkönyvhöz)

**Májerhoffer Attila** polgármester javasolta az előterjesztés szerinti szabályzat elfogadását.

Ezt követően a Képviselő-testület egyhangúlag, 4 igen szavazattal meghozta határozatát.

**69/2019. (XI. 27.) számú határozat**

Kőszegpaty Község Önkormányzatának Képviselő-testülete a Bursa Hungarica Felsőoktatási Önkormányzati Ösztöndíjpályázat Önkormányzati Szabályzatát 2020. évre megállapítja.

Határidő: értelemszerűen

Felelős: Májerhoffer Attila

**2. Napirend tárgyalása**

***Orvosi rendelő felújítása***

**Előadó:** Májerhoffer Attila polgármester

(Nyilatkozat tervezet csatolva a jegyzőkönyvhöz)

**Májerhoffer Attila** polgármester elmondta, hogy Lukácsháza község Önkormányzata pályázatot nyújtott be az orvosi rendelő felújítására vonatkozóan, ehhez kell a társtulajdonos Önkormányzatoktól egy nyilatkozatot kiadniuk, miszerint hozzájárulnak, támogatják a felújítást. Javasolta a megküldött nyilatkozat mintájára a határozat elfogadását.

Ezt követően a Képviselő-testület egyhangúlag, 4 igen szavazattal meghozta határozatát.

**70/2019. (XI. 27.) számú határozat**

Kőszegpaty Község Önkormányzatának Képviselő-testület támogatja Lukácsháza Község Önkormányzata által a Terület- és Településfejlesztési Operatív Program TOP 4.1.1-15 kódszámú, *„Egészségügyi alapellátás infrastrukturális fejlesztése”* című pályázati felhívásra benyújtásra került *„Egészségügyi alapellátás fejlesztése Lukácsházán”* című támogatási kérelmét, mely a lukácsházi rendelő felújítására irányul. Kőszegpaty Község Önkormányzata a TOP 4.1.1-15 kódszámú, „Egészségügyi alapellátás infrastrukturális fejlesztése” című pályázati felhívásra nem kíván pályázatot benyújtani.

Határidő: azonnal

Felelős: Májerhoffer Attila polgármester

**3. Napirend tárgyalása**

***Béren kívüli juttatások szabályzata***

**Előadó:** Májerhoffer Attila polgármester

(Előterjesztés csatolva a jegyzőkönyvhöz)

**Májerhoffer Attila** polgármester javasolta a szabályzat utólagos elfogadását az előterjesztésnek megfelelően.

Ezt követően a Képviselő-testület egyhangúlag, 4 igen szavazattal meghozta határozatát.

**71/2019. (XI. 27.) számú határozat**

Kőszegpaty Község Önkormányzat Képviselő-testülete testülete a Kőszegpaty község 2019. január 1-től hatályos béren kívüli juttatás szabályzatát az előterjesztésnek megfelelően elfogadja.

Határidő: értelemszerűen

Felelős: Májerhoffer Attila polgármester

**4. Napirend tárgyalása**

***Különfélék***

***4.1 E.ON árfixálás***

**Előadó:** Májerhoffer Attila polgármester

(Szerződés tervezet csatolva a jegyzőkönyvhöz)

**Májerhoffer Attila** polgármester ismertette a közvilágításra vonatkozó szerződési feltételeket. Javasolta, hogy az Önkormányzat 2 évre kösse meg a szerződést.

Ezt követően a Képviselő-testület egyhangúlag, 4 igen szavazattal meghozta határozatát.

**72/2019. (XI. 27.) számú határozat**

Kőszegpaty Község Önkormányzatának Képviselő-testülete szerződést köt az E.ON Energiakereskedelmi Kft.-vel a villamos-energia árak fixálására vonatkozóan. Felhatalmazza a község polgármesterét a szerződés megkötésére.

Határidő: értelemszerűen

Felelős: Májerhoffer Attila polgármester

***4.2 Közvilágítási aktív berendezések üzemeltetése***

**Előadó:** Májerhoffer Attila polgármester

(Szerződés tervezet csatolva a jegyzőkönyvhöz)

**Májerhoffer Attila** polgármester ismertette a lámpatestek üzemeltetésére vonatkozó szerződés feltételeit. Javasolta az előterjesztés szerinti szerződés megkötését.

Ezt követően a Képviselő-testület egyhangúlag, 4 igen szavazattal meghozta határozatát.

**73/2019. (XI. 27.) számú határozat**

Kőszegpaty Község Önkormányzatának Képviselő-testülete szerződést köt az E.ON Észak-dunántúli Áramhálózati Zrt-vel közvilágítási aktív berendezések üzemeltetésére Kőszegpaty község közigazgatási területén. Felhatalmazza a község polgármesterét a szerződés megkötésére.

Határidő: értelemszerűen

Felelős: Májerhoffer Attila polgármester

Több tárgy nem lévén Májerhoffer Attila polgármester az ülést bezárta.

Kelt mint az 56. oldalon.

Májerhoffer Attila dr. Vaskó János

polgármester jegyző